100 π.Χ.



Γεγονότα 
 Η Βερενίκη Γ' της Αιγύπτου αποδέχεται τον Πτολεμαίο ΙΑ' σαν γιο, αλλά αυτός εξακολουθεί να κατοικεί στην Ελλάδα.
 Ο Εύδοξος ο Κυζικηνός πραγματοποιεί το τρίτο του ταξίδι, προσπαθώντας να διαπλεύσει την Αφρική.

Ιουδαία 
 Ο Αλέξανδρος Ιανναίος καταλαμβάνει τα Γάδαρα, τη Ράφια, την Ανθηδόνα, ενώ επιτίθεται και στη Γάζα.

Μαυριτανία 
 Ο Βόκχος Α', βασιλιάς της Μαυριτανίας, εκστρατεύει στην Αιθιοπία.

Ρώμη 
 Ο Λεύκιος Αππούλειος Σατουρνίνος ιδρύει ρωμαϊκές αποικίες στην Επορεδία και την Κορσική.
 Ο Σατουρνίνος προτείνει έναν αγροτικό νόμο, ο οποίος παρέχει ωφέλη στους βετεράνους του Γάιου Μάριου. 
 Ο Τίτος Δίδιος υποχρεώνει σε ήττα τους Σκορδίσκους και τους αναγκάζει να υποχωρήσουν.
 Ο Μέτελλος Νουμιδικός αρνείται να επικυρώσει με όρκο τον αγροτικό νόμο του Σατουρνίνου και εξορίζεται.
 Ο Μάριος φυλακίζει το Λεύκιο Εκουίτιο, τον οποίο όμως διασώζει ο όχλος.
 Ο Σατουρνίνος εκλέγεται τριβούνος για τρίτη θητεία.
 Ο Καέπιος δικάζεται γιατί παρεμποδίζει την ψήφιση του νόμου του Σατουρνίνου. 
 Οι οπαδοί του Σατουρνίνου δολοφονούν τον Γάιο Μέμμιο, αντίπαλο του Γάιου Σερβίλιου Γλαυκία στην εκλογή υπάτου. 
 Η Σύγκλητος κατονομάζει το Σατουρνίνο και τον Γλαυκία εχθρούς του λαού. Ο Μάριος με την ιδιότητα του υπάτου νικά τον πρώην σύμμαχό του σε σύγκρουση στη Ρωμαϊκή Αγορά. Ο Σατουρνίνος και οι οπαδοί του παραδίδονται με τον όρο να μην τους πειράξει κανείς, ωστόσο λιθοβολούνται μέχρι θανάτου με κεραμίδια από γειτονικά οικήματα.
 Ο Μάριος διατάζει την επιστροφή της προίκας της Φαννίας, όταν παίρνει διαζύγιο από τον Τιτίνιο.

Γεννήσεις 
13 Ιουλίου - Ιούλιος Καίσαρ, Ρωμαίος πολιτικός και στρατιωτικός

Θάνατοι 

Έτη